Diari Oficial de la Generalitat Valenciana


Sumari del DOGV 8929, del 19-10-2020 (2020/8307)

RESOLUCIÓ de 6 d'octubre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es concedeixen les ajudes establides en la secció III, Ajudes a entitats locals de les zones rurals, del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim autònom del sector primari que han patit pèrdues econòmiques per la Covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8929

Data del DOGV
:   19-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8307


Data del document
:   06-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 d'octubre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es concedeixen les ajudes establides en la secció III, Ajudes a entitats locals de les zones rurals, del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim autònom del sector primari que han patit pèrdues econòmiques per la Covid-19. [2020/8307]  
Vist el Decret 59/2020, de 8 de maig, del Consell (DOGV 8811, 14.05.2020, Correcció d'errades DOGV núm. 8829, de 08.06.2020), d'aprovació de bases reguladores i de concessió directa de subvencions a entitats, empreses i persones en règim d'autònom del sector primari que han patit pèrdues econòmiques per la Covid-19.  
Vist el que s'estableix en la secció III de l'esmentat Decret 59/2020, relatiu a les ajudes urgents a entitats locals de les zones rurals de la Comunitat Valenciana afectades per la Covid-19.  
De conformitat amb l'article 4 de la secció III, en la redacció corregida, la quantia de l'ajuda ascendirà com a màxim a 2.500 euros per entitat beneficiària, amb un import global màxim estimat de 500.000 euros, que s'imputaran a la línia de subvenció S8673, denominada «Ajudes a les entitats locals de les zones rurals de la Comunitat Valenciana afectades per la Covid-19».  
En virtut del que es disposa en l'article 7 de la secció III del Decret 59/2020, la instrucció del procediment correspondrà a la Direcció General de Desenvolupament Rural. Aquesta instrucció s'ha dut a terme a través del Servei d'Estratègia Territorial Rural, examinant les 80 sol·licituds presentades per a verificar el compliment de tots els requisits necessaris per a la concessió de les ajudes i requerint-se, si era procedent, al sol·licitant que aportara la documentació assenyalada en l'article 6 o esmenara els defectes observats. Tots els requeriments realitzats per l'òrgan instructor han sigut atesos dins del termini i en la forma escaient i s'han proposat, per tant, les 80 sol·licituds per a la concessió.  
  
Vista la proposta de resolució d'1 d'octubre de 2020, del director general de Desenvolupament Rural, per la qual es concedeixen les ajudes establides en la secció III del Decret 59/2020, de 8 de maig.  
D'acord amb el que es preveu en l'article 7.1 del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim d'autònom del sector primari que han patit pèrdues econòmiques per Covid-19, així com el que es disposa en la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la Conselleria, la competència per a resoldre les sol·licituds presentades correspon a la persona titular de la Secretaria Autonòmica d'Agricultura i Desenvolupament Rural.  
Considerant que existeix crèdit suficient per a atendre tota la despesa considerada subvencionable.  
Per tot l'anterior, resolc:  
  
Primer. Concessió de les ajudes  
1. Concedir les ajudes destinades a les entitats locals de les zones rurals de la Comunitat Valenciana afectades per la Covid-19, descrites en l'annex I de la present proposta de resolució, i pels imports assenyalats en aquest annex I, que ascendeixen a un import total de 192.694,91 euros.  
2. El pagament d'aquestes subvencions es realitzarà amb càrrec a l'aplicació pressupostària 85.41.23.6479.30425.7, línia de subvenció S8673, «Ajudes a les entitats locals de les zones rurals de la Comunitat Valenciana afectades per la Covid-19», dels pressupostos de la Generalitat per a l'exercici 2020.  
  
Segon. Termini de justificació  
D'acord amb l'article 8 de la secció III del Decret 59/2020, l'entitat local haurà de justificar les despeses de l'actuació subvencionada abans de l'1 de novembre de 2020, en la forma i els termes assenyalats en l'esmentat article.  
  
Tercer. Recursos  
La resolució posa fi a la via administrativa, i contra aquesta podrà interposar-se un recurs potestatiu de reposició davant del mateix òrgan en el termini d'un mes comptat a partir de l'endemà de la notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu en el termini de dos mesos davant del corresponent jutjat contenciós administratiu, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
València, 6 d'octubre de 2020.- La consellera d'Agricultura, Desenvolupament Rural, Emergència Climàtica i Transició Ecològica, p. d. (R 27.07.2015, DOGV de 30.07.2015), el secretari autonòmic d'Agricultura i Desenvolupament Rural: Francisco Rodríguez Mulero.